बिना ड्यूटी लिया पूरा वेतन, निलंबित
बलांगीर|अस्पताल में गैरहाजिर रहकर केवल वेतन वसूलने की शिकायत पर बलांगीर जिला खप्राखोल प्राथमिक स्वास्थ्य केंद्र के डाॅ. आशीर्वाद पटनायक को निलंबित कर दिया गया है। संबलपुर विजिलेंस एसपी की रिपोर्ट के आधार पर बलांगीर जिला मुख्य चिकित्सा अधिकारी ने कार्रवाई की है।
प्राप्त जानकारी के अनुसार ग्रामांचल के सरकारी अस्पताल में नियुक्ति कुछ डॉक्टर अस्पताल में अनुपस्थित रहकर केवल वेतन लेते थे। विजिलेंस से इसकी शिकायत हुई थी। शिकायत के आधार पर संबलपुर विजिलेंस टीम ने विगत 8 सितंबर को संबलपुर, बरगढ़, देवगढ़, बलांगीर, सोनपुर, झारसुगुड़ा, सुंदरगढ़ व राउरकेला के 11 अस्पतालों पर छापामारी की गई थी। इस दौरान 14 डॉक्टरों की कार्यक्षेत्र में अनुपस्थिति पाई गई। काम में लापरवाही बरतने सहित केवल वेतन वसूली कर राजस्व हानि करने वाले उन डॉक्टरों के खिलाफ कार्रवाई करने के लिए विजिलेंस विभाग की ओर से उक्त जिलों के कलेक्टर से सिफारिश की गई थी।
hin_Deva hin_Deva hin_Deva